Bertie Fick (40) se vriend, Gerhard Daffue, het egter kopgehou en sy hande rou baklei om Fick uit die krokodil se kake te red waarna hy met ’n ernstig beseerde Fick na ’n hospitaal gehaas het.
Albei ondergaan sedertdien rekonstruktiewe chirurgie vir die beserings wat hulle in die voorval opgedoen het.
“Hulle het nét daar aangekom. Gerhard het nog sy aas aan sy visstok gesit en Bertie het tot omtrent by sy bolyf in die water geloop om sy visstok in te sit. Gerhard het net “ouch” gehoor en toe die krokodil se bek om Bertie se lyf gesien.”
Daffue het Fick in ’n kombers toegedraai, in die motor gelaai en na die hek gery waar hy ’n veiligheidswag gevra het om saam met hom na ’n hospitaal in Bela-Bela te jaag sodat dié ’n oog oor Fick kon help hou.
Fick is in die hospitaal gestabiliseer voordat hy per ambulans na ’n hospitaal in Pretoria oorgeplaas is.
“n Plat hond is nie ‘n man se maat nie. waarskuwings moet altyd in gedagte gehou word en dienoor eenkomstig moet daar ge handel word. veral die tyd van die jaar. Dit is die tyd wat hulle wei en ‘n mens is op sy voorkeur spyskaart.